З  А  П  О  В  Е  Д

№ .........../ 19.06.2025 г. г.

На основание чл. 6, ал. 1, т. 3 от НАРЕДБА № 8121з-647 от 1.10.2014 г.  за правилата и нормите за пожарна безопасност при експлоатация на обектите (изм. - ДВ, бр. 43 от 2025 г., в сила от 29.06.2025 г.)
ОПРЕДЕЛЯМ
...................................................................................................................., на длъжност ..............................................................................  да създава организация и осъществява контрол за спазване на правилата и нормите за ПБ, съгласно изискванията на чл. 6, ал. 1, т. 3 от Наредба № 8121з-647 от 1.10.2014 г. за правилата и нормите за пожарна безопасност при експлоатация на обектите.
Възлагам на определеното от мен длъжностно лице "Отговорник по ПБ" да създава организация и осъществяват контрол за спазване на правилата и нормите за ПБ, в т.ч.:
1. Отговаря за създаването, поддържането в актуално състояние и съхраняване на досие по пожарна безопасност на обектите, което съдържа приложимите за обектите документи по чл. 8, ал. 1 от Наредба № 8121з-647 от 1.10.2014 г. за правилата и нормите за пожарна безопасност при експлоатация на обектите.

2. Разработва, актуализира и предлага за съгласуване и утвърждаване приложимите за предприятието и обекта документи по чл. 9 от Наредба № 8121з-647 от 1.10.2014 г. за правилата и нормите за пожарна безопасност при експлоатация на обектите.
3. Определя видът и количеството на  пожаротехническите средства, с които се оборудват сградите, помещенията и външните технологични съоръжения, съгласно приложение № 2 към чл. 3, ал. 2 от Наредба № Iз-1971 от 2009 г. за строително-технически правила и норми за осигуряване на безопасност при пожар.

4. Определя местата на които се разполагат пожаротехническите средства (леснодостъпни и с добра видимост места) и обозначаване местоположението на пожарогасителите и пътищата за достъп до тях със знаци съгласно Наредба № РД-07/8 от 2008 г. за минималните изисквания за знаци и сигнали за безопасност и/или здраве при работа.

5. Осъществява контрол на носимите и возимите пожарогасители съгласно чл. 21, ал. 1 от Наредба № 8121з-647 от 1.10.2014 г. (изм. - ДВ, бр. 43 от 2025 г., в сила от 29.06.2025 г.), чрез извършване на периодични проверки при спазване на изискванията по т. 4.2 от СД ISO/TS 11602-2:2015 "Защита от пожар. Носими и возими пожарогасители. Част 2: Контрол и техническо обслужване". Проверява се дали пожарогасителят отговаря на следните условия:

5.1. (изм. - ДВ, бр. 43 от 2025 г., в сила от 29.06.2025 г.) Монтирани/поставени в съответствие с изискванията на чл. 23, ал. 2, поставени на леснодостъпни и с добра видимост места и в съответствие с тяхното местоположение върху схемите за евакуация за обектите, за които се изискват такива схеми, монтирани и поставят при спазване на следните изисквания:

· пожарогасителите се поставят на конзоли или стойки или се монтират в шкафове, освен ако не са возим тип;

· пожарогасители с обща маса 18 kg или по-малка се монтират така, че горната част на пожарогасителя да е на разстояние не повече от 1,5 m над пода; пожарогасители с обща маса, по-голяма от 18 kg (с изключение на возимите видове), се монтират така, че горната част на пожарогасителя да е на разстояние не повече от 1,0 m над пода; разстоянието между дъното на пожарогасителите, монтирани на конзоли или стойки, и пода е не по-малко от 3 cm;

· когато пожаротехническите средства са монтирани или поставени на предназначените за тях места, инструкциите за работа се обръщат навън или по посока на най-вероятния достъп;

· когато пожаротехническите средства са монтирани в затворени шкафове, които са поставени навън или са изложени на повишени температури, шкафовете се осигуряват с вентилационни отвори;

· за пожаротехническите средства, разположени в заключени шкафове или помещения, се предвиждат средства за достъп при аварийна ситуация.

5.2. Достъпът до него е безпрепятствен;

5.3. Инструкциите му за експлоатация са четливи;

5.4. Предпазното устройство за предотвратяване на непреднамерено задействане и пломбите не са повредени или липсващи;

5.5. Пълен е (чрез претегляне или повдигане);

5.6. Не е видимо повреден, корозирал, изтичащ или със запушен струйник;

5.7. Показанието на манометъра или индикатора (където има такъв) е в работния обхват или положение.

6. Осъществява контрол на пожарозащитните врати и димоуплътнените врати съгласно чл. 21а, (Нов - ДВ, бр. 43 от 2025 г., в сила от 29.06.2025 г.) чрез извършване на периодични проверки на интервали от не повече от 1 година при спазване на инструкциите за експлоатация на производителя и на изискванията на приложение № 5б.

7. Осъществява контрол за извършване на дейностите по поддържане и обслужване на ПИС, ПГИ, СГС, пожарните кранове и системите за управление на дим и топлина съгласно чл. 22, ал. 6 (Изм. и доп. - ДВ, бр. 43 от 2025 г., в сила от 29.06.2025 г.) и за опериране с ПИС, ПГИ, СГС и със системите за управление на дим и топлина.
8. Осъществява контрол на аварийното евакуационно и аварийното работно осветление съгласно чл. 26, ал. 2 от Наредба № 8121з-647 от 1.10.2014 г. (изм. - ДВ, бр. 43 от 2025 г., в сила от 29.06.2025 г.) чрез извършване на периодични проверки на изправността на осветлението на интервали от не повече от 1 година. Проверката се удостоверява с протокол.

9. Удостоверява изключването на електрическото захранване на токовите кръгове след приключване на работния ден с изключение на това, предвидено за захранване на консуматори с непрекъснат режим на работа в дневник по образец (приложение № 3) към чл.12, ал.1  (Изм. - ДВ, бр. 43 от 2025 г., в сила от 29.06.2025 г.), който се съхранява на обекта.
10. Преди настъпване на есенно-зимния период проверява отоплителните уреди и съоръжения и при необходимост организира ремонта за осигуряване на пожарната им безопасност (извършените мероприятия за осигуряване на ПБ на отоплителните уреди и съоръжения се удостоверяват с протокол).

11. При организиране на мероприятия и извършване на дейности, с които временно се променя нивото на пожарната опасност на обектите, разработва, предлага за съгласуване и утвърждаване, и представят в РСПБЗН планове за осигуряване на ПБ, с които се осигуряват условията за безопасна евакуация при спазване изискванията на глава седма от Наредба № Із-1971 от 2009 г. за строително-технически правила и норми за осигуряване на безопасност при пожар.

12. Създава организация за осигуряване на пожарната безопасност при извършване на огневи работи, съгласно изискванията на Наредба № 8121з-647 от 1.10.2014 г.
13. При възникване на пожар, незабавно уведомява намиращите се на обекта ръководители и работодателя, осигурява връзка с РСПБЗН и организира действията на наличния състав съгласно плановете за действие на личния състав за гасене на пожари и за евакуация на работещите и на пребиваващите на обекта лица.
14. Осъществява контрол за спазване на правилата за пожарна безопасност от работещите под контрола на организацията и временно пребиваващи на обектите лица и изисква създаване на организация на работата, при която работниците и служителите могат да извършват възложената им работа, без  да е застрашена тяхната безопасност и здраве. 
15. При констатирани нарушения, информира работодателя и предлага мерки, включително и за налагане на санкции на виновните лица.
Настоящата заповед да се връчи на лицето и да се сведе до знанието на целия личен състав за сведение и изпълнение.
Управител: ...............................

